Document ID: /roh_data/filtered/fineweb-2-filterrobots_roh.jsonl.gz/19814

Adina dapli, adina pli grond: uschia pudess ins descriver il svilup internaziunal che ha actualmain lieu sin il champ dal sport da skis, ha ditg Gian Franco Kasper. Cunzunt la China dettia extrem gas cun bajegiar adina pli bleras destinaziuns da skis.
Quai na saja dentant betg quai ch’i dovria dapertut. La Svizra, e cun quai era San Murezzan, stoppian puspè metter bler dapli sin la carta reclama. Qua dormia la Svizra, uschia Kasper.
Era Bernhard Russi è da l’avis, ch’il pli impurtant è avant maun. Ina fitg gronda purschida da pistas, blers territoris ed ina culissa ch’ins na sappia betg bajegiar, quella stoppian ins avair.